Άλβαρο Νούνιεθ δε Λάρα (απεβ. 1218)

Ο Άλβαρο Νούνιεθ Α΄ δε Λάρα, ισπαν.: Álvaro Núñez de Lara, (π. 1170 – 1218) ήταν ένας Καστιλιανός ευγενής, που έπαιξε βασικό ρόλο, μαζί με άλλα μέλη του Οίκου της Λάρα, στις πολιτικές και στρατιωτικές υποθέσεις των βασιλείων του Λεόν και της Καστίλης γύρω στα τέλη του 13ου αι. Έγινε κόμης το 1214, υπηρέτησε ως οπλοφόρος (alférez) στον βασιλιά Aλφόνσo Η΄ της Καστίλλης, ήταν αντιβασιλιάς κατά τη διάρκεια της ανηλικιότητας του βασιλιά Ερρίκου Α΄ της Καστίλης και ήταν mayordomo (οικονόμος) του βασιλιά Aλφόνσου Θ΄ του Λεόν. Αντιτάχθηκε στη βασίλισσα Βερεγγάρια της Καστίλης και τον γιο της βασιλιά Φερδινάνδο Γ' και υποστήριξε τον βασιλιά του Λεόν κατά τη διάρκεια του πολέμου μεταξύ των δύο χωρών το 1217-1218. Στο τέλος της ζωής του έγινε ιππότης του Τάγματος του Σαντιάγο, στο Μοναστήρι του Ουκλές στο οποίο τάφηκε.

 Οι γονείς του προέρχονταν και οι δύο από ισχυρούς οίκους, με στενούς δεσμούς με τους βασιλείς του Λεόν. Ο πατέρας του, κόμης NΝούνιο Πέρεθ, ήταν αντιβασιλέας κατά τη διάρκεια της ανηλικιότητας του Aλφόνσου Η΄ της Καστίλλης, και γιος του κόμη Πέδρο Γκονθάλες δε Λάρα, του κάποτε εραστή της βασίλισσας Ουρράκας. Η μητέρα του, Tερέσα Φερνάνδεθ δε Τράβα, ήταν μέλος του Γαλικιανού Οίκου της Tράβα και ετεροθαλής αδελφή του βασιλιά Aφόνσου Α΄ της Πορτογαλίας, ενώ η κοινή τους μητέρα ήταν η Θηρεσία του Λεόν, κόμισσα της Πορτογαλίας, ετεροθαλής αδελφή της Ουρράκα. Όταν ο κόμης Νούνιο απεβίωσε το 1177, η Τερέσα παντρεύτηκε τον βασιλιά Φερδινάνδο Β' του Λεόν, ο οποίος έγινε έτσι πατριός των παιδιών της, τα οποία στη συνέχεια μεγάλωσαν στην αυλή μαζί με τον μελλοντικό βασιλιά του Λεόν, Αλφόνσο Θ'. Τα αδέλφια του, Φερνάνδος και Γκονθάλο ήταν επίσης κόμητες και σημαντικές προσωπικότητες στις πολιτικές και στρατιωτικές υποθέσεις της εποχής. Ο Φερνάνδο ήταν οπλοφόρος (alférez) στον βασιλιά Αλφόνσο Η΄. Ωστόσο, η υπερβολική φιλοδοξία του τον έφερε σε αντίθεση με τον βασιλιά και έπρεπε να φύγει από την Καστίλη και να αναζητήσει καταφύγιο στο Μαρακές, όπου απεβίωσε το 1220 Η σταδιοδρομία του άλλου αδελφού, του Γκονθάλο, πατέρα τού κόμη Νούνιο Γκονθάλες δε Λάρα "του Καλού», έγινε στο βασίλειο της Λεόν. Doubleday, Simon R. (2001). Los Lara. Nobleza y monarquía en la España medieval (στα Spanish). Madrid: Turner Publications, S.L. ISBN 84-7506-650-X. Martínez Díez, Gonzalo (2007). Alfonso VIII, rey de Castilla y Toledo (1158-1214) (στα Spanish). Gijón: Ediciones Trea, S.L. ISBN 978-84-9704-327-4. Menéndez Pidal de Navascues, Faustino (1982). Heráldica medieval española:La Casa Real de León y Castilla (στα Spanish). I. Hidalguía. Inst. Salazar y Castro (C.S.I.C.). σελ. 55. ISBN 84-00051505. Rivera Garretas, Milagros (1995). La Encomienda, el Priorato, y la Villa de Uclés en la Edad Media (1174-1310): Formación de un señorío de la Orden de Santiago (στα Spanish). Madrid: Consejo Superior de Investigaciones Científicas. ISBN 84-00-05970-0. Sánchez de Mora, Antonio (2003) (στα Spanish). La nobleza castellana en la plena Edad Media: el linaje de Lara. Tesis doctoral. Universidad de Sevilla. http://fondosdigitales.us.es/thesis/thesis_view?oid=271. Shadis, Miriam (2009). Berenguela of Castile (1180–1246) and Political Women in the High Middle Ages. Palgrave Macmillan. Torres Sevilla-Quiñones de León, Margarita Cecilia (1999). Linajes nobiliarios de León y Castilla: Siglos IX-XIII (στα Spanish). Salamanca: Junta de Castilla y León, Consejería de educación y cultura. ISBN 84-7846-781-5.